पुरुषों की साधना भंग होने का डर; चीन में ‘चलती-फिरती शादी’, बस परिवार बढ़ाते समय मिलते
हजारों सालों के इतिहास में जापान के ओमाइन पर्वत पर किसी महिला की एंट्री नहीं हुई। वहां ऐसी मान्यता है कि महिलाओं के आने से ओमाइन पर्वत की पवित्रता और पुरुषों की साधना भंग हो जाएगी। यही वजह है कि इस पूरे इलाके में महिलाओं के आने या रुकने की इजाजत नहीं है।
कुछ दिन पहले दुनिया भर में एक गांव काफी चर्चा में रहा। इस गांव में सिर्फ महिलाएं और लड़कियां रहती हैं। पुरुषों को यहां आने की इजाजत नहीं। महिलाएं अपने गांव की आबादी बढ़ाने के लिए बाहरी पुरुषों से संबंध बनाने को ही कभी-कभार गांव से बाहर जाती हैं।
महिलाओं के इस गांव से इतर, दुनिया भर में कई ऐसी जगहें भी हैं, जहां महिलाओं को जाने की इजाजत नहीं। अफ्रीका में ही पुरुषों ने ‘ऑनली फॉर मेल’ गांव बसाया है। इस गांव में कोई महिला नहीं रहती। इसी तरह चीन के कुछ गांवों में भी सिर्फ पुरुष ही रहते हैं।
कहा जाता है कि 21वीं सदी में महिलाएं पुरुषों के कंधे से कंधा मिलाकर चल रही हैं। दुनिया भर में कई फील्ड में ऐसा हो भी रहा है। लेकिन आज भी कुछ इलाके ऐसे हैं, जहां महिलाओं और पुरुषों को साथ रहना मंजूर नहीं है।
यह भी जानना जरूरी है कि दुनिया भर में कई ऐसी जगहें और गांव हैं, जहां महिलाएं नहीं रहतीं। जबकि इसके मुकाबले सिर्फ एक गांव ऐसा है जहां पुरुषों को जाने की इजाजत नहीं।
जापान का पवित्र पर्वत, जहां महिलाओं को जाने की इजाजत नहीं
ओमाइन पर्वत को जापान के शिंतो धर्म में काफी पवित्र माना जाता है। यहां बड़ी संख्या में पुरुष आध्यात्मिक साधना और शांति के लिए जाते हैं। जापानी पुरुषों के लिए यह पर्वतीय इलाका आकर्षण का बड़ा केंद्र है।
लेकिन हजारों सालों के इतिहास में इस बड़े पर्वत पर किसी महिला की एंट्री नहीं हुई। वहां ऐसी मान्यता है कि महिलाओं के आने से ओमाइन पर्वत की पवित्रता और पुरुषों की साधना भंग हो जाएगी। यही वजह है कि इस पूरे इलाके में महिलाओं के आने या रुकने की इजाजत नहीं है।
खबर में आगे बढ़ने से पहले पोल के माध्यम से अपनी राय साझा करते चलें...
इस द्वीप पर हजारों सालों से नहीं पड़े महिलाओं के कदम
जापान के ओकोनोशिमा द्वीप पर भी महिलाओं की एंट्री बैन है। ऐसा माना जाता है कि अगर इस द्वीप पर महिलाएं गईं तो एक खतरनाक मिथकीय जानवर उन पर हमला कर देगा और उनको खा जाएगा। यही वजह है कि हजारों सालों के इतिहास में आज तक इस द्वीप पर महिलाओं के कदम नहीं पड़े।
यहां शादी के बाद बेटियों को नहीं आने देते घर
अफ्रीकी देश केन्या में एक ऐसी जनजाति है; जहां घरों के दरवाजे शादीशुदा बेटियों को लिए हमेशा के लिए बंद हो जाते हैं। इस वाजिबू जनजाति में शादी के बाद एक बार लड़की अपने पति के घर जाती है तो उसे हमेशा के लिए वहीं रहना पड़ता है। चाहे कुछ भी हो जाए, उसे अपने गांव लौटने की इजाजत नहीं होती।
चीन की ‘चलती-फिरती शादी’, सिर्फ संबंध बनाने के लिए पत्नी से मिलते
मध्य चीन में मोसुओ नाम का एक छोटा नस्लीय समूह है। मोसुओ लोग अपनी खास तरह की शादी के लिए जाने जाते हैं। इस शादी को दुनिया भर में ‘चलती-फिरती’ शादी के नाम से जाना जाता है। क्योंकि इस शादी में कुछ भी स्थायी नहीं होता और ना ही दुल्हन विदा होकर अपने पति के घर जाती है।
दरअसल, इस तरह की शादी के बाद पत्नियों पर कई तरह की रोक लग जाती है। मसलन, दुल्हन अपने माता-पिता के घर ही रहती है और पति सिर्फ रात के दौरान उससे मिलने जा सकता है।
महिला को अपने पति के घर आकर रहने और साथ में परिवार बसाने की इजाजत नहीं होती। पति उससे मिलने रात के अंधेरे में जा सकता है, लेकिन उसे उजाला होने से पहले ही लौटना होता है। बच्चों की परवरिश अकेले मां ही करती है।
इसके अलावा चीन की उइगुर काउंटी के कुछ गांवों में भी महिलाओं को बाहर रखने की परंपरा है। ऐसा उइगुर लोगों की प्रवासी जीवन-शैली की वजह से होता है।
इस जनजाति में शादी के बाद भी बैचलर रहते हैं पुरुष
केन्या की सबाओट जनजाति में अनोखी परंपरा है। यहां शादी के बाद लड़कियों को दूल्हे के साथ रहने की इजाजत नहीं होती। दूल्हा नई दुल्हन को अपने घर के पास एक और घर बनाकर देता है। यहां की हर महिला अपने पति के असल घर से दूर ही रहती है।
यही वजह है कि सबाओट जनजाति के गांवों में ‘बैचलर पैराडाइज’ यानी कुंवारे लोगों का स्वर्ग कहा जाता है। क्योंकि यहां शादी के बाद भी पुरुष कई मायनों में कुंवारे बने रहते हैं।
भारत में इन धार्मिक स्थलों पर बैन हैं महिलाएं
भारत में कोई ऐसा गांव तो नहीं, जहां महिलाएं नहीं रहती हों; लेकिन कई ऐसे धार्मिक स्थल हैं, जहां आज भी महिलाओं के जाने की मनाही है। केरल के प्रसिद्ध सबरीमाला मंदिर में 10 साल से 50 साल तक की महिलाओं को जाने की इजाजत नहीं। ऐसी मान्यता है कि इस दौरान महिलाएं पीरियड्स आने की वजह से अपवित्र हो जाती हैं।
इसके अलावा मुंबई में मौजूद प्रसिद्ध हाली अली दरगाह में भी महिलाओं को मजार तक जाने की इजाजत नहीं है।
पुरुष और महिला से मिलकर बना है समाज, अलग रहना अपवाद
समाजशास्त्री डॉ. रुचि चौधरी बताती हैं कि मानव सभ्यता की बुनियाद ही महिला-पुरुष का मेल है। ऐसे में कोई भी गांव या समाज एक के बिना बहुत दिनों तक अस्तित्व नहीं बनाए रख पाएगा।
हां; कुछ जगहों पर धार्मिक-सामाजिक कारणों से महिला या पुरुषों की एंट्री बैन होती है। लेकिन इसका यह मतलब नहीं है कि वे दोनों अलग-अलग रहने लगेंगे। आज के वक्त में 'जेंडर न्यूट्रल' सोसाइटी की बात की जा रही है। जहां लोग इंसानों को महिला या पुरुष के फ्रेम से देखने ही नहीं। ऐसे समाज में जेंडर कोई मायने नहीं रखता।
ऐसे समय में महिलाओं और पुरुषों के अलग-अलग गांव अपवाद ही माने जाएंगे।
केन्या में बिना पुरुषों का गांव:परिवार बढ़ाने को गांव से बाहर जाकर संबंध बनाती महिलाएं; केरल के मंदिर में साड़ी-ब्लाउज पहनकर जाते पुरुष
अब जरा उस गांव की कहानी जान लीजिए जहां पुरुषों की एंट्री बैन है। इस गांव में महिलाएं कभी-कभार संबंध बनाने अपने पतियों के पास गांव के बाहर जाती हैं। इसके अलावा उनका पुरुषों की दुनिया से कोई वास्ता नहीं। पूरी खबर यहां पढ़ें...